614/2023

Útdráttur

Staðfestur var úrskurður héraðsdóms þar sem nafngreindum fjarskiptafyrirtækjum var gert að veita L nánar tilgreindar upplýsingar í tengslum við rannsókn máls, sbr. 80. og 83. gr. laga nr. 88/2008 um meðferð sakamála.

Úrskurður Landsréttar

Landsréttardómararnir D-kk-nf Þ-kk-nf B-kk-nf, J-kk-nf H-kk-nf og K-kvk-nf S-kvk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 18. ágúst 2023, sem barst réttinum ásamt kærumálsgögnum 21. sama mánaðar. Kærður er úrskurður Héraðsdóms Reykjavíkur 17. ágúst 2023 í málinu nr. R- [...]/2023 þar sem fallist var á kröfu sóknaraðila um að nafngreindum fjarskiptafyrirtækjum yrði gert skylt að veita honum upplýsingar um hvaða símanúmer hafi verið í sambandi við símanúmerin [...], [...] og [...] sem varnaraðili hafi haft til umráða frá og með 1. júlí 2023 til og með 17. ágúst 2023 og IMEI númer sem viðkomandi símanúmer notuðu á sama tímabili, jafnframt sendar og mótteknar sms sendingar, sem og samtöl við talhólf greindra númera, og jafnframt að upplýst yrði hverjir væru rétthafar þeirra númera sem þannig tengdust greindum númerum á sama tíma. Jafnframt var fallist á kröfu sóknaraðila um að heimilt yrði að veita upplýsingar um netnotkun símanna sem og tengingar þeirra við símsenda, hvort sem er vegna símtala eða netnotkunar og upplýsingar um gagnanotkun og gagnamagn á sama tímabili. Þá var fallist á kröfu sóknaraðila um að heimilt yrði að veita upplýsingar um þau símanúmer sem tengst hafi IMEI/IMSEI númerum símtækjanna sem ofangreind númer voru notuðí á sama tímabili. Loks var fallist á kröfu sóknaraðila um að upplýsingar um hvaða endurvarpa (BASE- stöðvar) í fjarskiptakerfum fyrirtækjanna hafi farið símtöl úr og í ofangreind númer og önnur símanúmer og símtæki sem umráðamaður hefði haft í umráðum á sama tíma.

Kæruheimild er í i-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi. Þá krefst varnaraðili kærumálskostnaðar.

Niðurstaða

4

Með vísan til forsendna hins kærða úrskurðar verður hann staðfestur með þeim hætti er í úrskurðarorði greinir.

5

Samkvæmt 3. mgr. 237. gr. laga nr. 88/2008 greiðist þóknun skipaðs talsmanns varnaraðila úr ríkissjóði, sem ákveðin er að meðtöldum virðisaukaskatti eins og í úrskurðarorði greinir.

Úrskurðarorð :

Símanum hf., Og fjarskiptum hf., Nova ehf., IP fjarskiptum ehf., IMC Íslandi ehf. og Alterna Tel ehf., er skylt að veita sóknaraðila, héraðssaksóknara, upplýsingar um úr og í hvaða símanúmer hringt var úr og í símanúmerin [...], [...] og [...] sem varnaraðili, X, hefur haft til umráða frá og með 1. júlí 2023 til og með 17. ágúst 2023 og IMEI númer sem viðkomandi símanúmer nota á sama tímabili, jafnframt sendar og mótteknar sms sendingar, sem og samtöl við talhólf greinds númers, og jafnframt upplýsi hverjir séu rétthafar þeirra númera sem þannig tengjast greindum númerum á sama tíma. Þá skal jafnframt veita sóknaraðila upplýsingar um netnotkun símanúmeranna og símtækja sem og tengingar við símsenda, hvort sem er vegna símtala eða netnotkunar og upplýsingar um gagnanotkun og gagnamagn á sama tímabili. Einnig skal veita sóknaraðila upplýsingar um þau símanúmer sem tengst hafa IMEI/IMSEI númerum símtækjanna sem ofangreind númer eru notuð í á sama tímabili og upplýsingar um hvaða endurvarpa (BASE- stöðvar) í fjarskiptakerfum fyrirtækjanna hafa farið símtöl úr og í ofangreind númer og símtæki sem umráðamaður hefur haft í umráðum á sama tíma.

Kærumálskostnaður greiðist úr ríkissjóði, þar með talin þóknun talsmanns varnaraðila, E-kvk-ef D-kvk-ef K-kvk-ef lögmanns, 150.660 krónur.